U บวกต่อ 7% มั่นใจ Q3 โตกระฉูด จ่อบุ๊กพิเศษ 1.5 พันล้าน
U บวกต่อ 7% มั่นใจไตรมาส 3/65 โตกระฉูด จ่อบุ๊กพิเศษ 1.5 พันล้านบาท หลังรับเงินงวดแรกจากการขายโรงแรมเวียนนาเฮ้าส์ ขณะที่สัญญาณเทคนิคยังเป็นขาขึ้นลุ้นทดสอบแนวต้านแรก 1.51-1.65 บาท
U บวกต่อ 7% มั่นใจไตรมาส 3/65 โตกระฉูด จ่อบุ๊กพิเศษ 1.5 พันล้านบาท หลังรับเงินงวดแรกจากการขายโรงแรมเวียนนาเฮ้าส์ ขณะที่สัญญาณเทคนิคยังเป็นขาขึ้นลุ้นทดสอบแนวต้านแรก 1.51-1.65 บาท
15 ก.ย. 2565

ผู้สื่อข่าวรายงานว่า วันนี้ (15 ก.ย. 65) ราคาหุ้น บริษัท ยู ซิตี้ จำกัด (มหาชน) หรือ U ณ เวลา 11:10 น. อยู่ที่ระดับ 1.52 บาท บวก 0.10 บาท หรือ 7.04% สูงสุดที่ระดับ 1.54 บาท ต่ำสุดที่ระดับ 1.45 บาท ด้วยมูลค่าการซื้อขาย 259.54 ล้านบาท

สำหรับราคาหุ้นที่ปรับตัวขึ้นอย่างต่อเนื่องของหุ้น U เชื่อว่านักลงทุนยังเชื่อมั่นว่าผลผลการดำเนินงานไตรมาส 3/65 จะเติบโตก้าวกระโดดหลังจากบริษัทได้รับเงินก้อนแรกจากการขายกลุ่มโรงแรมเวียนนาเฮ้าส์จำนวน 1.5 พันล้านบาท ซึ่งได้รับเงินชำระราคาซื้อขายภายใต้ธุรกรรมการจำหน่ายหุ้นส่วนที่ 1 เป็นที่เรียบร้อยแล้วเมื่อวันที่ 7 ก.ย. 65 ที่ผ่านมา ซึ่งหากดูแล้วก็สามารถบุ๊กได้ในช่วงไตรมาส 3/65
ขณะที่ บริษัท หลักทรัพย์ไอร่า จำกัด (มหาชน) ระบุในบทวิเคราะห์ถึงสัญญาณเทคนิคว่า 1.42 บาท เป็นแนวต้านสำคัญของ Neckline ที่หาก Break ได้จะเป็นสัญญาณซื้อขนาดใหญ่ ที่จะมี Target ในการขึ้นระลอกใหญ่ที่บริเวณ 1.79 บาท เป็นอย่างน้อยแต่ถ้า Break ไม่ได้ต้องระวัง เพราะตรงนี้เป็นแนวต้านใหญ่
ส่วนกลยุทธ์ Follow Buy เหนือ 1.42 บาท เล่นรอบใหญ่ โดยให้แนวรับ 1.40-1.38 บาท ส่วนแนวต้าน 1.51-1.65 บาท และจุด Stop Loss 1.35 บาท